《再依前韵酬少伊》
宋代·周行己

亦有南堤宅，栖迟可寄年。免从依庑赁，剩得买邻钱。

为道难逢世，知吾独是天。小桥连里巷，行日话桑田。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。